Pleisthenes (mytológia)

Pleisthenes alebo Pleisthenés (Pleisthenes/iný prepis Pleisthenés) je v gréckej mytológii syn mykénskeho kráľa Atrea a jeho manželky Aeropé,Hesiodos, Katalogos gynaikon, fr.69. podľa inej verzie syn Pelopa. zo schólia Pindara, Epinikion, Olympijské ódy 1, 144.

V gréckych mýtoch o jeho pôvode nevládne zhoda. Podľa najznámejšej verzie bol synom mykénskeho kráľa Atrea, ktorý bol otcom aj Agamemnóna a Menelaa, hlavných postáv Homérových eposov. Narodil sa v Mykénach. Ako malého chlapca ho odtiaľ uniesol otcov brat Thyestes, ktorý s ním po nevydarenom pokuse o prevzatie vlády ušiel do cudziny. Pleisthena potom vychovával k nenávisti k vlastnému otcovi.

Keď Pleisthenes dospel, poslal ho do Mykén zavraždiť svojho otca. Atreus však Pleisthena v sebaobrane prebodol a až nad jeho mŕtvolou zistil, že zabil vlastného syna. Zabitím Pleisthena sa tak začali vypĺňať najkrvavejšie stránky knihy starých mýtov v boji o mykénsky trón. Atreus potom z pomsty zabil dvoch Thyestových synov Tantala a mladšieho Pleisthena, ktorý sa volal rovnako ako jeho syn a poslal k bratovi posla s návrhom, aby sa udobrili a pozval ho pritom na slávnostnú hostinu, kde mu predložil pečené mäso z jeho rozsekaných synov, na tzv. „Thyestovej hostine“.Hyginus, Fabulae 88.

Seriál vrážd na mykénskom hrade tým neskončil. Thyestov syn Aigisthos zavraždil Atrea a neskôr Atreov syn Agamemnón zavraždil Thyesta. Keď potom Agamemnón odišiel do trójskej vojny, Aigisthos mu zviedol manželku Klytaimnéstru a Agamemnóna po návrate z vojny počas slávnostnej hostiny nechal zavraždiť a sám sa zmocnil mykénskeho trónu.

 Referencie a bibliografia 

Kategória:Postavy gréckej mytológie